recursal/SuperWikiNEXT-32B huggingface dataset:
**ভাক্রি** (*ভাকরি, ভাক্কারি, ভাকারি, ভাখরি, ভাখারি*) হল একটি গোলাকার ফ্ল্যাটব্রেড (রুটি) যা প্রায়শই ভারতের গুজরাত, মহারাষ্ট্র, রাজস্থান ও কর্ণাটক রাজ্যের রন্ধনশৈলীতে ব্যবহৃত হয়। জোয়ার বা বাজরা ব্যবহার করে তৈরি করা ভাক্রি নিয়মিত গমের চাপাতির চেয়ে মোটা হয়। ভাক্রি শক্ততার ক্ষেত্রে খাখরার বিপরীতে বয়নে নরম বা শক্ত হতে পারে।

শস্য ও ভিন্নতা
--------------

বিভিন্ন ধরনের বাজরা (জোয়ার, বাজরা, রাগি) ভাক্রি তৈরির জন্য বেশি ব্যবহৃত হয়। এই বাজরা ভাক্রি ভারতের দাক্ষিণাত্যের মালভূমি অঞ্চলে (মহারাষ্ট্র ও উত্তর কর্ণাটক) পাশাপাশি রাজস্থানের আধা-শুষ্ক অঞ্চলে জনপ্রিয়।  পশ্চিম ভারতের উপকূলীয় কোঙ্কন ও গোয়া অঞ্চলে ভাক্রি তৈরিতে চালের আটা ব্যবহার করা হয়।

১. জোয়ার ভাক্রি - জোয়ার ভাক্রি হল সবচেয়ে সাধারণ ধরনের ভাক্রি। গরম পানিতে জোয়ারের ময়দা মিশিয়ে হাত দিয়ে চ্যাপ্টা করে আটা তৈরি করা হয়। 

২. বাজরা ভাক্রি - বজরা ভাক্রি প্রধানত শীতকালে বিশেষ করে সংক্রান্তির উৎসবের কাছাকাছি সময়ে তৈরি করা হয়। প্রস্তুতিটা জোয়ার ভাক্রির মতোই।

৩. মকাই ভাক্রি - ভুট্টা ভাক্রি সাধারণত শীতকালে প্রস্তুত করা হয়। গুজরাটি ভাষায় "*মকাই নো রোটলো*" এবং মারাঠিতে "*মাক্যাচি ভাক্রি* "নামেও পরিচিত।

৪. রাগি ভাক্রি - রাগি ভাক্রি বা রাগি রোটি, রাগি দিয়ে তৈরি। এগুলি অন্যান্য ভাক্রির মতোই প্রস্তুত করা হয়।

৫. চালের ভাক্রি - চালের ভাক্রি চালের আটা দিয়ে তৈরি করা হয়, অন্যান্য ভাক্রির মতোই তৈরি করা হয়। কোঙ্কন অঞ্চলে এরা সাধারণ।

৬. গমের ভাক্রি - গমের ভাক্রি গমের রুটির মতো, তবে আনুপাতিকভাবে বেশি তেল সহ আকারে এবং গভীরতায় বড়।

তথ্যসূত্র
---------

1. ↑  Taylor Sen, Colleen (২০০৪)। *Food Culture in India*। Greenwood Publishing Group। পৃষ্ঠা 41। আইএসবিএন 0-313-32487-5। সংগ্রহের তারিখ ২০০৯-০২-০৯।
2. ↑  Rais Akhtar; Andrew Thomas Amos Learmonth (১৯৮৫)। *Geographical Aspects of Health and Disease in India*। Concept Publishing Company। পৃষ্ঠা 251। GGKEY:HH184Y8TYNS।
3. ↑  Khatan, Asha (ফেব্রুয়ারি ২০০৪)। *Epicure's Vegetarian Cuisines of India*। Popular Prakashan। পৃষ্ঠা 57। আইএসবিএন 81-7991-119-5। সংগ্রহের তারিখ ২০০৯-০২-০৯।
4. ↑  Jowar roti(Jolad rotti) – An easy way
5. ↑  Patel, Vina (২০২১-১০-২৬)। *From Gujarat With Love: 100 Authentic Indian Vegetarian Recipes* (ইংরেজি ভাষায়)। Pavilion। আইএসবিএন 978-1-911682-62-2।
**শাম্মাইয়া মাদ্রাসা** (আরবি: مدرسة الشماعية‎‎) তিউনিশিয়ার তিউনিসে অবস্থিত একটি মাদ্রাসা।

অবস্থান
-------

মাদ্রাসাটি সুক এচামাইন এর নিকটবর্তী শাম্মাইয়া আল মাদ্রাসা গলিতে অবস্থিত। যা পরে সউক এল ব্লাগগিয়া হয়ে ওঠে।

ইতিহাস
------

শাম্মাইয়া প্রথম হাফসিদ সুলতান আবু যাকারিয়া ইয়াহইয়ের নির্দেশ অনুসারে মাগরেব অঞ্চলের প্রথম মাদ্রাসা হিসাবে নির্মিত হয়। আলি ইবনে মোহাম্মদ ইবনে আল-কাসেম এই নির্মাণকাজের দেখাশুনার দায়িত্বে পালন করেন।

সমাজে মাদ্রাসাটির একটি অত্যন্ত গুরুত্বপূর্ণ ভূমিকা ছিল। এর বেশিরভাগ শিক্ষার্থী পরবর্তীকালে আল-জায়তুনা মসজিদের ইমাম হয়েছেন।

কয়েক দশক ধরে মাদ্রাসাটি বিকশিত হয়। ১৭ তম শতাব্দীতে মাদ্রাসার সম্পত্তির ব্যবস্থাপক আবু আল-গাইথ আল কাচাচ মাদ্রাসাটিকে পুননির্মাণ করেন।

মাদ্রাসাটির বর্তমান স্থাপত্যটি ১৬৪০ এবং ১৬৪৭ সালের মধ্যবর্তী সময়ে তিউনিসের বেগ আহমেদ খোদজার পুননির্মাণের পরবর্তী ফলাফল।

স্থাপত্য
--------

 এছ চামাইয়া গলির ধাতব ফলক
 এছ চামাইয়া মাদ্রাসার প্রবেশপথ
হাফসিদ যুগের অন্যান্য কীর্তিস্তম্ভের তুলনায় মাদ্রাসাটির সজ্জা এবং শৈলী সাধারণ।

বর্তমান পরিস্থিতি
-----------------

নব্বইয়ের দশকে মাদ্রাসা পুননির্মাণ করা হয়। বর্তমানে চামড়া ও জুতার কারিগরদের প্রশিক্ষণ কেন্দ্র হিসাবে ব্যবহার হয়।

তথ্যসূত্র
---------

1. ↑
2. ↑  Mohamed Béji Ben Mami, Monuments de la médina de Tunis à travers les âges
 
 

উইকিমিডিয়া কমন্সে **শাম্মাইয়া মাদ্রাসা** সংক্রান্ত মিডিয়া রয়েছে।
**মদিহা শাহ** হলেন একজন পাকিস্তানি চলচ্চিত্র ও মঞ্চ অভিনেত্রী এবং নৃত্যশিল্পী। তিনি ১৯৮০ এবং ১৯৯০ এর দশকে চলচ্চিত্রজগতে সক্রিয় ছিলেন।

কর্মজীবন
--------

মদিহা শাহ একজন মডেল হিসাবে তার কর্মজীবন শুরু করেছিলেন এবং তার এক বন্ধু তাকে টেলিভিশনের সাথে পরিচয় করিয়ে দিয়েছিল। লাহোর টেলিভিশনে প্রচারিত পাঞ্জাবি ভাষার *হরি ভারি ছাওন* ছিল তার অভিনীত প্রথম নাটক।[] ১৯৮৯ সালে তিনি রশিদ দারের টেলিভিশন নাটক *সুরজ কে সাথ সাথ*-এ শারীরিকভাবে প্রতিবন্ধী একটি মেয়ের চরিত্রে অভিনয় করেছিলেন।[] এরপর তিনি বেশ কয়েকটি টেলিভিশন ধারাবাহিক ও নাটকে অভিনয় করেছেন।

মদিহা শাহ ২০১৫ সালে ফ্যাশন ডিজাইনের প্রতি আগ্রহী হয়েছিলেন এবং সে বছরের জুলাইয়ে পাকিস্তানের করাচিতে একটি ফ্যাশন প্রদর্শনী করেছিলেন।

উল্লেখযোগ্য চলচ্চিত্র
---------------------

* ইন্টারন্যাশনাল লুটেরে
* জমিন আসমান
* লাট সাহেব
* ম্যায় নে পেয়ার কিয়া
* পাইসা সাওয়ান
* নাঙ্গে পাউন
* মুন্ডা কাশ্মীরি
* ম্যাব জিনা চাহতি হু
* নার্গিস
* নাগিন
* গুলফাম
* মাজাজান

তথ্যসূত্র
---------

1. 1 2  Shoaib Ahmed। "CULTURE CIRCLE: Much-awaited Lollywood films all set for Eid"। *dawn.com*। সংগ্রহের তারিখ ১৬ অক্টোবর ২০১৫।
2. ↑  "Madiha Shah - Biography, Height & Life Story"। *Super Stars Bio* (ইংরেজি ভাষায়)। ২০১৯-১১-০১। সংগ্রহের তারিখ ২০২১-০৪-১০।
3. ↑  InpaperMagazine। "Married Madiha"। *dawn.com*। সংগ্রহের তারিখ ১৬ অক্টোবর ২০১৫।
**মাওলানা মুহাম্মদ ইদ্রিস** (উর্দু: شیخ الحدیث مولانا محمد ادریس صاحب‎‎), (এছাড়া শায়েখ ইদ্রিস নামেও পরিচিত) পাকিস্তানের খাইবার পাখতুনখোয়া প্রদেশের চরসদ্দা জেলার তুরঙ্গজাই গ্রামে জন্মগ্রহণ করেছিলেন। তিনি ১৯৬১ সালে হাকিম মাওলানা আব্দুল হকের ঘরে জন্মগ্রহণ করেন। তিনি তৎকালীন মুসলিম পণ্ডিত ছিলেন। তিনি *মুনাজির-ই-জামান* নামেও পরিচিত ছিলেন। তার পিতামহ ছিলেন শাইখুল হাদিস মুফতি শাহজাদা, দারুল উলুম দেওবন্দের প্রাক্তন স্নাতক ছিলেন। মাওলানা ইদ্রিস আন্তর্জাতিকভাবে খ্যাতিসম্পন্ন ধর্মীয় নেতা এবং মুসলিম পণ্ডিত মাওলানা হাসান জানের জামাতা। তার দুই ছেলে আছে যাদের একজনের নাম নাম মাওলানা হাফিজ আনিস আহমেদ, যিনি দারুল উলুম হাক্কানিয়ায় অধ্যয়নরত। এবং অন্যজন ড. মুহাম্মদ সালমান এমবিবিএসে অধ্যয়নরত।

শিক্ষাজীবন
----------

মাওলানা মুহাম্মদ ইদ্রিস তার নিজ শহর উৎমানজাইতে জামিয়া নোমানিয়া থেকে শিক্ষা লাভ করেন। উচ্চ ধর্মীয় শিক্ষার জন্য তিনি খাইবার পাখতুনখোয়ার আকোরা খাট্টকে অবস্থিত দারুল উলুম হাক্কানিয়ায় ভর্তি হন। মাওলানা ইদ্রিস সমসাময়িক শিক্ষাও লাভ করেন এবং পেশাওয়ার বিশ্ববিদ্যালয় থেকে এম এ আরবি ও এম এ ইসলামিয়াতে ভালো নম্বর পেয়ে উত্তীর্ণ হন।

শিক্ষকতা
--------

উচ্চ শিক্ষা সম্পন্ন করার পর মাওলানা ইদ্রিস জাতির তরুণদের ধর্মীয় শিক্ষা দিতে মনোনিবেশ করেন। তিনি সেই উদ্দেশ্যে জামিয়া নোমানিয়ায় শিক্ষকতা শুরু করেন এবং এখনও সেখানে শিক্ষকতা ও প্রিতিষ্ঠানিক ব্যবস্থাপনার দায়িত্বে নিয়োজিত আছেন। বর্তমানে তিনি জামিয়া নোমানিয়ার শাইখুল হাদিস

রাজনৈতিক জীবন
-------------

দেশীয় রাজনীতিতেও মাওলানা ইদ্রিস সক্রিয়। তিনি চরসদ্দা জেলার জনপ্রিয় রাজনৈতিক দল জমিয়ত উলামায়ে ইসলাম (ফ) এর আমির (امیر) ছিলেন। বর্তমানে তিনি দলটির *সারপারাস্ত-ই-আ'লা* বা প্রধান। শায়েখ ইদ্রিস কেপি (খাইবার পাখতুনখোয়া) প্রদেশের প্রাদেশিক পরিষদের সদস্য এবং বিধানসভার স্পিকার।[]

পাদটীকা
-------

1. ↑  আরবি: شیخ الحدیث‎‎।হাদিস বিষয়ে পণ্ডিত ব্যক্তি।

তথ্যসূত্র
---------

1. ↑  "Maulana Muhammad Idrees | KP Assembly"। Khyber Pakhtunkhwa Assembly। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৫।
**অবিচ্ছিন্ন সম-বিন্যাস** (continuous uniform distribution) সম্ভাবনার এমন একটি অবিচ্ছিন্ন বিন্যাস, যার যেকোনো একই দৈর্ঘ্যের ব্যবধির (interval) সম্ভাবনা সমান। সমভাবে বিন্যস্ত কোনো দৈব চলক যদি কেবল *a* হতে *b* এর মাঝে মান নেয়, যেখানে *a < b*, তবে সম-বিন্যাসের সম্ভাবনা ঘনত্ব ফাংশন (probability density function) হবে:

{\displaystyle f(x)=\left\{{\begin{matrix}{\frac {1}{b-a}}&\ \ \ {\mbox{for }}a<x<b,\\\\0&\mathrm {for} \ x<a\ \mathrm {or} \ x>b,\\\\\mathrm {see} \ \mathrm {below} &\ \ \ {\mbox{for }}x=a{\mbox{ or }}x=b.\end{matrix}}\right.}
ঘনত্ব অপেক্ষকের মান *a* ও *b* তে একেকক্ষেত্রে একেক রকম ধরা হয়, কখনো শূন্য, কখনো *1/(b − a)*, কোনো কোনো ক্ষেত্রে *1/(2(b − a))*। এই দুই প্রান্তিক মানের কারণে *f(x) dx* বা *x f(x) dx* এর সমাকলন মানে কোনো পরিবর্তন হয় না বিধায় *f(a)* ও *f(b)* সাধারণত অগুরুত্বপূর্ণ।

ক্রমযোজিত বিন্যাস ফাংশন (Cumulative Distribution Function)
----------------------------------------------------------

সম-বিন্যাসের ক্রমযোজিত বিন্যাস ফাংশন হল:

{\displaystyle F(x)=\left\{{\begin{matrix}0&{\mbox{for }}x<a\\{\frac {x-a}{b-a}}&\ \ \ {\mbox{for }}a\leq x<b\\1&{\mbox{for }}x\geq b\end{matrix}}\right.}

'সমতা'
------

সম-বিন্যাসের 'সমতা'-র নিহিতার্থ হল - সমভাবে বিন্যস্ত কোনো দৈব চলকের যেকোনো একই দৈর্ঘ্যের ব্যবধিতে পড়ার সম্ভাবনা সমান।
যদি {\displaystyle X\sim \;{\mbox{U}}(a,b)} হয় এবং {\displaystyle d\,\!} যদি {\displaystyle \left[a,b\right]} এর একটি ধ্রুব অনুব্যবধি (subinterval) হয়, যেখানে {\displaystyle d\geq 0}, তাহলে {\displaystyle X\,\!}-এর যেকোনো {\displaystyle d\,\!} দৈর্ঘ্যের ব্যবধিতে পড়ার সম্ভাবনা -

{\displaystyle {\begin{matrix}P\left(X\in \left[x,x+d\right]\right)&=&\int \_{x}^{x+d}1/(b-a)\,dy\\&=&((x+d)-x)/(b-a)\\&=&d/(b-a)\end{matrix}}}

হবে, যা ধ্রুব। অতএব - যেকোনো একই দৈর্ঘ্যের ব্যবধিতে পড়ার সম্ভাবনা সমান।

পরিমিত সম-বিন্যাস
-----------------

সম-বিন্যাসের a = 0 ও b = 1 হলে তাকে পরিমিত সম-বিন্যাস বলে।
পরিমিত সম-বিন্যাসের একটি বৈশিষ্ট্য হল, যদি U1 পরিমিত সম-বিন্যস্ত একটি দৈব চলক হয়, অর্থাৎ - 

{\displaystyle U\_{1}\sim \;\mathrm {UNIFORM} (0,1)}
তাহলে 1-U1 ও সমভাবে বিন্যস্ত হবে, অর্থাৎ -

{\displaystyle 1-U\_{1}\sim \;\mathrm {UNIFORM} (0,1)}

অন্যান্য বিন্যাসের সাথে সম্পর্ক
-------------------------------

* {\displaystyle Y\sim \;\mathrm {Exponential} (\lambda )} একটি সূচকীয় বিন্যাস হবে যদি {\displaystyle Y=-{\frac {1}{\lambda }}\ln(X)} হয় এবং {\displaystyle X\sim \;\mathrm {Uniform} (0,1)} হয়।
**ভূঁই ওকরা** (বৈজ্ঞানিক নাম: *Phyla nodiflora*) (ইংরেজি: **frog fruit**, **sawtooth fogfrui**t, **turkey tangle**) হচ্ছে **Verbenaceae** পরিবারের *Phyla* গণের একটি সপুষ্পক বিরুৎ। হিন্দি ভাষায় এর নাম *বুক্কান*, মারাঠিতে *ভাক্কান* হিসেবে চেনে।

বিবরন
-----

ভূঁই ওকরা বিরুৎ জাতীয়। জমির আইল বা মাঠের ধারে জন্মে থাকে। এদের পাতার কিনারা করাতের দাঁতের মতো। ছোট আকারের সাদা বা গোলাপি রঙের ফুল ফোটে। এদের ফল হয় খুব ছোট কালিজিরা চালের মতো। ফলের ভেতরে দুটো করে বীজ থাকে।

বিস্তৃতি
--------

দক্ষিণ আমেরিকা ও যুক্তরাজ্য এর আদি নিবাস মনে করা হয়। ব্রাজিলেও এই বিরুৎ জন্মে থাকে। বাংলাদেশে প্রায় সব জেলায় এটি দেখা যায়।

সমনাম
-----

ভুঁই ওকরার বেশকিছু সমনাম আছে; যেমন- *Lippia canescens* Kunth, *Lippia incasiomalo* (Small) Tildsoan, *Lippia lickiflora* (L.) Michx. *Lippia nodiflora* var. *canescens* (Kunth) Kuntze, *Lippia nodiflora* var. *reptans* (Kunth) Kuntze, *Lippia nodiflora* var. *rosea* (D. Don) Munz, *Lippia reptans* Kunth, *Polyumn incisa* Small, *Phyla nodiflora* var. *antillana* Moldenke, *Phyla nodiflora* var. *canescens* (Kunth) Moldenke, *Phyla nodiflora* var. *incisa* (Small) Moldenke, *Phyla nodiflora* var. *longifolia* Moldenke, *Phyla nodiflora* var. *repens* (Spreng.) Moldenke, *Phyla nodiflora* var. *reptans* (Kunth) Moldenke, *Phyla nodiflora* var. *rosea* (D. Don) Moldenke, *Phyla nodiflora* var. *texensis* Moldenke.

চিত্রশালা
---------

* 
* 
* 
* 
* 
*

তথ্যসূত্র
---------

1. ↑  *Pharmacopia indica*.
**মাহমুদা হক চৌধুরী** হলেন একজন বাংলাদেশী অবসরপ্রাপ্ত সরকারি কর্মকর্তা যিনি বাংলাদেশের প্রথম নারী রাষ্ট্রদূত হিসেবে দায়িত্ব পালন করেন।

জীবনী
-----

মাহমুদা হক চৌধুরী ১৯৪৩ সালের ২৬ সেপ্টেম্বরে কুষ্টিয়া জেলায় জন্মগ্রহণ করেন। তার পিতা আনছার উদ্দিন ছিলেন ব্যাংক কর্মকর্তা। তার পাঁচ সন্তানের মধ্যে মাহমুদা ছিলেন প্রথম। তিনি ঢাকা ও করাচীতে উচ্চশিক্ষা লাভ করেন। ১৯৬৪ সালে ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি লাভ করেন।

১৯৭১ সালে তিনি ঢাকা কলেজে রাষ্ট্রবিজ্ঞানের অধ্যাপিকা হিসেবে যোগ দেন। ১৯৭২ সালে তিনি প্রধানমন্ত্রী সচিবালয়ের অধীনে ‘বিধবা, এতিম ও নির্যাতিতাদের’ পূণর্বাসন কাজে সেক্রেটারি ইনচার্জ হিসেবে যোগদান করেন। ১৯৭২ সালের মে মাসে বাংলাদেশ পররাষ্ট্র সেবায় যোগদান করেন। ১৯৭৩ সালে পররাষ্ট্র বিষয়ক প্রশিক্ষণের জন্য অস্ট্রেলিয়ার ক্যানবেরাতে গমন করেন। ১৯৭৬ সালে হার্ভার্ড বিশ্ববিদ্যালয় থেকে আইন ও কূটনীতি বিষয়ে একটি কোর্স শেষ করেন। ২৫ বছরের কর্মজীবনে তিনি শ্রীলঙ্কা, ভারত, আবুধাবী, ফিলিপাইন ও ভুটানে দায়িত্ব পালন করেন। এছাড়ও তিনি পূর্ব পাকিস্তান শিক্ষা সার্ভিসে কাজ করেছেন।

১৯৬৫ সালের ২৬ সেপ্টেম্বর পুলিশ কর্মকর্তা সামছুল হকের সাথে পরিণয়সূত্রে আবদ্ধ হন। ১৯৭১ সালে বাংলাদেশের স্বাধীনতা যুদ্ধের সময় পাকিস্তান সেনাবাহিনী সামছুল হককে হত্যা করে। তাদের এক পুত্র ও এক কন্যা সন্তান রয়েছে।

তথ্যসূত্র
---------

1. ↑  "বাংলাদেশের প্রথম | কালের কণ্ঠ"। *Kalerkantho*। সংগ্রহের তারিখ ১৪ মে ২০১৯।
2. ↑  "দেশে নারী জাগরণের অগ্রজ যারা"। *www.bhorerkagoj.com*। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।
3. ↑  জীবনের গল্প, সাল: ২০১৩, সমন্বয়: মুকুল চৌধুরী, পরিবেশক: বাংলাদেশ টেলিভিশন
4. ↑  মাহমুদা হক, বেগম পত্রিকা, ১৯৭৮ সালের ২০ আগস্ট
মেজর **ভূকান্ত মিশ্র**, এসি (১৫ জুন ১৯৪১ - ৭ জুন ১৯৮৪) ১৫ কুমাও রেজিমেন্টের একজন কর্মকর্তা ছিলেন। তিনি মরণোত্তর ভাবে ২৬ জানুয়ারি ১৯৮৫ সালে ভারতের সর্বোচ্চ শান্তিকালীন সামরিক সম্মাননা পুরস্কার অশোকচক্রকে ভূষিত করেছিলেন।

জীবনের প্রথমার্ধ
----------------

মেজর ভূকান্ত মিশ্র ১৯৪১ সালের ১৫ জুন উত্তর প্রদেশের আগ্রার নওবস্তা তালিপাড়া গ্রামে জন্মগ্রহণ করেছিলেন। শ্রী বি.এল মিশ্রের পুত্র, মেজর ভূকান্তকে ১৯৭০ সালের ৪ এপ্রিল কুমাও রেজিমেন্টের ১৫ ব্যাটালিয়নে কমিশন দেওয়া হয়েছিল।

অপারেশন ব্লু স্টার
------------------

১৯৮৪ সালে সন্ত্রাসবাদটি পাঞ্জাবের শীর্ষে ছিল এবং সন্ত্রাসীরা অমৃতসরে পবিত্র স্বর্ণ মন্দিরটি দখল করেছিল। মন্দিরটি থেকে সন্ত্রাসবাদী সরিয়ে নেওয়ার জন্য ভারত সরকার একটি সামরিক অভিযান চালুর সিদ্ধান্ত নিয়েছিল এবং এই অপারেশনটি কোড ওপ ব্লু স্টার নামে অভিহিত করা হয়েছিল।

৬ জুন ১৯৮৪ সালে, মেজর ভূকান্ত মিশ্র দ্বারা পরিচালিত একটি সংস্থা মন্দির কমপ্লেক্সটির দায়িত্ব পেয়েছিল। কমপ্লেক্সটি অত্যন্ত ভারিভাবে দুর্গযুক্ত ছিল এবং দুর্ভেদ্য ঘাঁটিতে রূপান্তরিত করা হয়েছিল। রাতের বেলা ভবনটিতে প্রয়াসগুলি খুব ভারী হতাহতের শিকার হয়েছিল। ০৪৪০ ঘণ্টায় মেজর ভূকান্ত মিশ্রের নেতৃত্বে একটি সংস্থা একটি আর্মার্ড পার্সোনেল ক্যারিয়ারের পেছনে অগ্রসর হয়, যা শীঘ্রই অ্যান্টি-ট্যাঙ্ক বন্দুকের গুলিতে আক্রান্ত হয়। একই সময়ে সংস্থাটি খুব ভারী ফায়ারের কবলে পড়ে এবং শীর্ষস্থানীয় প্লাটুনের জেসিও সহ আটজন হতাহতের শিকার হয়।

নেতৃস্থানীয় প্লাটুনে কমান্ড এবং নিয়ন্ত্রণের ক্ষতি বুঝতে পেরে মেজর ভূকান্ত মিশ্র চারপাশে ভারী ফায়ার নির্বিশেষে এগিয়ে যান এবং শীঘ্রই কমান্ড এবং নিয়ন্ত্রণ প্রতিষ্ঠা করেছিলেন। পরের দিন ০৫৩০ ঘণ্টা দুটি সংস্থা চালু করা হয়েছিল। উভয় সংস্থা নির্ধারিত সময়ে অগ্রসর হয়েছিল কিন্তু শীঘ্রই খুব ভারী ফায়ারের কবলে পড়ে। মেজর ভূকান্ত মিশ্রের সংস্থাটি আবারও খুব ভারী হতাহতের শিকার হয়েছিল এবং এই সংস্থার অগ্রযাত্রা স্থবির হয়ে পড়ে। মেজর ভূকান্ত মিশ্র এই পর্যায়ে সংস্থার সামনে দাঁড়িয়ে তাদের অনুসরণ করতে বললেন এবং কমপ্লেক্সের গোড়ায় চার্জ করলেন। মেজর ভূকান্ত মিশ্রের এই সাহসী কাজটি সংস্থাকে অনুপ্রাণিত করেছিল এবং তারা তাঁর পিছনে ছুটে এসে একটি পায়ে হেঁটেছিল।

বেসের একটি পাত্রের গর্ত দিয়ে একটি হালকা মেশিনগান গুলি চালানো আরও আগাম হস্তক্ষেপ করছিল। মেজর ভূকান্ত মিশ্র তার সুরক্ষার জন্য কোন মাথা ঘামান না করে এখন ঘাঁটির দিকে রওয়ানা হয়ে পট গর্তের মাধ্যমে একটি গ্রেনেড লবিং করে লাইট মেশিনগান এবং ক্রুদের ধ্বংস করেছিলেন। হালকা মেশিনগানটি ধ্বংস করার সাথে সাথে মেজর ভূকান্ত মিশ্র কমপ্লেক্সের দিকে যাওয়ার পদক্ষেপে ছুটে আসেন। তিনি যখন কমপ্লেক্সে প্রবেশ করতে যাচ্ছিলেন, মাঝারি মেশিনগানের একটি ফেটে পড়ে তিনি শহীদ হন।

অশোক চক্র পুরস্কারপ্রাপ্ত
-------------------------

মেজর ভূকান্ত মিশ্র পুরো অভিযানের সময় সাহসী এবং অসামান্য নেতৃত্বের দক্ষতা প্রদর্শন করেছিলেন। তাঁর সাহসিকতা ও সর্বোচ্চ ত্যাগের জন্য মেজর ভূকান্ত মিশ্রকে মরণোত্তরভাবে শান্তির সময় দেশের সর্বোচ্চ বীরত্ব পুরস্কার অশোক চক্র দেওয়া হয়েছিল।

তথ্যসূত্র
---------

1. ↑  "Major Bhukant Misra AC"। *Honourpoint*।
2. ↑  "MAJ BHUKANT MISRA"। *Gallantry Awards*।
**নাথিং টেকনোলজি লিমিটেড** (ইংরেজি: Nothing Technology Limited) কার্ল পেই দ্বারা প্রতিষ্ঠিত একটি লন্ডন-ভিত্তিক প্রযুক্তি কোম্পানি। কোম্পানিটি আইপডের উদ্ভাবক টনি ফ্যাডেল, টুইচের সহ-প্রতিষ্ঠাতা কেভিন লিন, রেডডিটের সিইও স্টিভ হাফম্যান এবং ইউটিউবার ক্যাসি নিস্ট্যাটের মতো অনেক বিনিয়োগকারীকে সংগ্রহ করে। ২৫ ফেব্রুয়ারী, ২০২১-এ কোম্পানী টিনেজ ইঞ্জিনিয়ারিংকে প্রতিষ্ঠাতা অংশীদার হিসাবে ঘোষণা করে, প্রধানত ব্র্যান্ড এবং এর পণ্যগুলির ডিজাইনের নান্দনিকতার জন্য দায়ী। ২৭ জুলাই, ২০২১-এ নথিং-এর প্রথম পণ্য "ইয়ার (১)" প্রকাশিত হয়েছিল। আর গত ২৮ মার্চ ২০২৩ সালে তাদের নতুন ভার্সন ইয়ার (২) মার্কেটে লঞ্চ করেছে।

ইতিহাস
------

২০২০ সালে, কার্ল পেই, ওয়ানপ্লাসের সহ-প্রতিষ্ঠাতা, পিট লাউ-এর সাথে কোম্পানির কাজ করছিলেন। পেই ১৬ অক্টোবর, ২০২০ এ তার পদত্যাগের ঘোষণা দেন যাতে তিনি একটি নতুন ব্যবসা শুরু করতে পারেন। পেই পরবর্তীতে আইপডের উদ্ভাবক টনি ফ্যাডেল, টুইচের সহ-প্রতিষ্ঠাতা কেভিন লিন, রেডডিটের সিইও স্টিভ হাফম্যান, এবং ইউটিউবার ক্যাসি নিস্ট্যাট সহ তার উদ্যোগ শুরু করার জন্য একাধিক বিনিয়োগকারীদের কাছ থেকে $৭ মিলিয়ন ডলার পর্যন্ত সংগ্রহ করেন।
পেই ২৭ জানুয়ারী, ২০২১ এ কোম্পানিটির নাম প্রকাশ করে।
১৫ ফেব্রুয়ারি, ২০২১-এ, নাথিং এসেন্সিয়াল প্রোডাক্টস অধিগ্রহণ করে।
২৫ ফেব্রুয়ারী, ২০২২-এ, কোম্পানিটি টিনেজ ইঞ্জিনিয়ারিং এর সাথে অংশীদারিত্ব করে।
২৭ জুলাই, ২০২১-এ নাথিং তার প্রথম পণ্যটি "ইয়ার (১)" প্রকাশ করে, যা একটি ওয়্যারলেস হেডফোন।
১৩ অক্টোবর, ২০২১-এ, কোম্পানিটি $৫০ মিলিয়ন পর্যন্ত সংগ্রহ করে এবং কোয়ালকমের সাথে একটি অংশীদারিত্বের ঘোষণা দেয়।
৯ মার্চ, ২০২২-এ, যেদিন নাথিং সিরিজ বি অর্থায়ন সুরক্ষিত করে, কোম্পানি ঘোষণা করে যে তারা ২৩ মার্চ একটি সংবাদ সম্মেলন করবে। সেই ইভেন্টের সময়, কোম্পানিটি তার প্রথম স্মার্টফোন "ফোন (১)" প্রকাশ করে।

তথ্যসূত্র
---------

1. ↑  "ওয়ানপ্লাসের সহ-প্রতিষ্ঠাতা কার্ল পেই-এর পরবর্তী কোম্পানি নাথিং"। *The Verge* (ইংরেজি ভাষায়)। ২০২১-০১-২৭। ২০২২-০৩-২৩ তারিখে মূল থেকে আর্কাইভ করা।  অজানা প্যারামিটার `|সংগ্রহের তারিখ=` উপেক্ষা করা হয়েছে (সাহায্য)
2. ↑  "নাথিয়ের আসন্ন পণ্য ডিজাইন করতে টিনেজ ইঞ্জিনিয়ারিং"। *The Verge* (ইংরেজি ভাষায়)। ২০২১-০২-২৪। ২০২১-১২-০২ তারিখে মূল থেকে আর্কাইভ করা। সংগ্রহের তারিখ ২০২২-০৩-২২।
3. ↑  "ওয়ানপ্লাসের সহ-প্রতিষ্ঠাতা কার্ল পেই-এর পরবর্তী কোম্পানি নাথিং"। *The Verge* (ইংরেজি ভাষায়)। ২০২১-০১-২৭। ২০২২-০৩-২৩ তারিখে মূল থেকে আর্কাইভ করা।  অজানা প্যারামিটার `|সংগ্রহের তারিখ=` উপেক্ষা করা হয়েছে (সাহায্য)
4. ↑  "Nothing taps Teenage Engineering to design upcoming products"। *The Verge* (ইংরেজি ভাষায়)। ২০২১-০২-২৪। ২০২১-০৬-২৯ তারিখে মূল থেকে আর্কাইভ করা। সংগ্রহের তারিখ ২০২১-০৬-০৮।
5. ↑  "Nothing launches its Ear 1 wireless earbuds with a transparent design"। *xda-developers* (ইংরেজি ভাষায়)। ২০২১-০৭-২৭। ২০২১-০৭-৩১ তারিখে মূল থেকে আর্কাইভ করা। সংগ্রহের তারিখ ২০২১-০৭-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সংখ্যা: দ্য ইন্ডিয়ান জার্নাল অফ স্ট্যাটিস্টিকস** ইন্ডিয়ান স্ট্যাটিস্টিক্যাল ইনস্টিটিউট দ্বারা প্রকাশিত পরিসংখ্যান বিষয়ক একটি ত্রৈমাসিক পর্যালোচনামূলক বৈজ্ঞানিক গবেষণা সাময়িকী। ১৯৩৩ খ্রিস্টাব্দে আইএসআই-এর প্রতিষ্ঠাতা পরিচালক প্রশান্ত চন্দ্র মহলানবীশ কার্ল পিয়ারসনের *বায়মেট্রিকার* রূপরেখা নিয়ে এই সাময়িকীটি প্রকাশনা শুরু করেন। মহলানবীশ ছিলেন এই সাময়িকীর প্রধান প্রতিষ্ঠাতা সম্পাদক।

বছরে যে ছারতি সংখ্যা প্রকাশিত হতো, তার মধ্যে প্রথম দুটি সিরিজ এ হিসেবে প্রকাশিত হতো, যেখানে তাত্ত্বিক পরিসংখ্যান, সম্ভাবনা তত্ত্ব এবং স্টোকাস্টিক প্রক্রিয়া সম্পর্কে লেখা প্রকাশিত হতো। সিরিজ বি হিসেবে প্রকাশিত পরবর্তী দুটি সংখ্যায় ব্যাবহারিক পরিসংখ্যান, অর্থাৎ ব্যাবহারিক সম্ভাবনা তত্ত্ব, প্রয়োগকৃত স্টোকাস্টিক প্রক্রিয়া, একনোমেট্রিক্স এবং পরিসংখ্যানগত কম্পিউটিং সম্পর্কে লেখা থাকত।
কারেন্ট ইনডেক্স অফ স্ট্যাটিস্টিকস দ্বারা সংখ্যা সাময়িকীটি *Core journal* হিসেবে বিবেচিত হয়েছে।

প্রকাশনা ইতিহাস
---------------

সাংখ্য সর্বপ্রথম ১৯৩৩ খ্রিস্টাব্দের জুনে প্রকাশিত হয়েছিল। ১৯৬১ খ্রিস্টাব্দে জার্নালটি দুটি সিরিজে বিভক্ত হয়: সিরিজ এ যা গাণিতিক পরিসংখ্যান এবং সিরিজ বি পরিসংখ্যান পদ্ধতি এবং প্রয়োগগুলির উপর দৃষ্টি নিবদ্ধ করে। ১৯৭৪ খ্রিস্টাব্দে তৃতীয় সিরিজটি যুক্ত হয়, যা নমুনা জরিপ এবং বিকল্প সংখ্যায় পরিমাণগত অর্থনীতি সম্পর্কে লেখা প্রকাশ করতো। ১৯৭৮ খ্রিস্টাব্দে, পরিমাণগত অর্থনীতির অংশটি সিরিজ ডি হিসেবে প্রকাশ পায়। ১৯৮১ খ্রিস্টাব্দে, সিরিজ বি - ডি সংযুক্ত হয়ে জার্নালটি দুটি সিরিজে ফিরে আসে। ২০০৩ খ্রিস্টাব্দে, সিরিজ এ এবং বি একটি একক জার্নালে পুনরায় সংযুক্ত করা হয়েছিল, তবে ২০০৮ খ্রিস্টাব্দে সেটি আবার বিভক্ত হয়ে যায়। আইএসআই ২০১০ খ্রিস্টাব্দে স্প্রিংজারের মাধ্যমে সিরিজ এ এবং বি প্রকাশনা শুরু করে।

তথ্যসূত্র
---------

1. ↑  Rao, C. R (১৯৭৩)। *Prasantha Chandra Mahalanobis. 1893–1972*। **19**। Biographical Memoirs of Fellows of the Royal Society। পৃষ্ঠা 454–492। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  S. B. Rao। "Indian Statistical Institute – A Tradition"। Press Information Bureau, Government of India। সংগ্রহের তারিখ ১১ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Sankhya Home"। সংগ্রহের তারিখ ১১ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Core Journal List" (পিডিএফ)। Current Index to Statistics। পৃষ্ঠা 3। ১৭ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Khatri, N.K. (অক্টোবর ২০০৯)। *E-Journal Publishing in India: A Case Study of Indian Statistical Institute Publication: Sankhya – The Indian Journal of Statistics* (পিডিএফ)। International Conference on Academic Libraries (ICAL-2009)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শ্রেয়া জয়দীপ** (জন্ম ৫ নভেম্বর ২০০৫) একজন ভারতীয় সঙ্গীতশিল্পী।  তিনি দক্ষিণ ভারতীয় মালয়ালম ভাষায় মিউজিক অ্যালবাম এবং চলচ্চিত্রে গান করেন। তিনি রিয়েলিটি শোতেও হাজির হয়েছেন। 

চৌদ্দ বছর বয়সে, তিনি ২০০টি ভক্তিমূলক এবং ৭০টি সাধারণ অ্যালবামের সাথে ৬০টিরও বেশি চলচ্চিত্রের গান রেকর্ড করেছিলেন। তার প্রথম বাণিজ্যিক গান ছিল খ্রিস্টান ভক্তিমূলক অ্যালবাম *হিথাম* ; পরে তিনি *শ্রেয়াম* প্রকাশ দেন। শ্রেয়া তিন বছর বয়সে গানের পাঠ শুরু করেন। শাস্ত্রীয় সঙ্গীতে তার শিক্ষক ছিলেন থামরাক্কাদ কৃষ্ণান নাম্বুদিরি, এবং নেপথ্য গায়ক সতীশ বাবু তাকে বিভিন্ন ঘরানার সঙ্গীতে প্রশিক্ষণ দিয়েছিলেন। তিনি সিলভার হিলস উচ্চ মাধ্যমিক বিদ্যালয়ে পড়াশোনা করেছেন। ২০২০ সালে তিনি দেবগিরি সিএমআই পাবলিক স্কুলে দশম শ্রেণিতে ছিলেন। শ্রেয়া বিশ্ব ভ্রমণে নেমে, ব্রিটেন সহ ইউরোপের কয়েকটি দেশ এবং মার্কিন যুক্তরাষ্ট্র, সংযুক্ত আরব আমিরাত, কাতার, সৌদি আরব ও অস্ট্রেলিয়ায় গেছেন।

তথ্যসূত্র
---------

1. ↑  "Happy Birthday Shreya"। *Malayala Manorama*। ২০১৭-১১-০৫। সংগ্রহের তারিখ ২০২০-১০-০২।
2. ↑  Soman, Deepa (২০১৪-০৯-০২)। "Surya Singer winner Shreya Jayadeep sings for M Jayachandran"। *The Times of India*। সংগ্রহের তারিখ ২০২০-১০-০২।
3. ↑  Prasanth, Aniket (২০১৮-০৯-২৬)। "At 13, Sreya Jayadeep from Kerala has stirred up a real storm in the music industry"। *The New Indian Express*। সংগ্রহের তারিখ ২০২০-১০-০২।

বহিঃসংযোগ
---------

* ইন্সটাগ্রামে শ্রেয়া জয়দীপ
**সংখ্যাগত ধর্ম** বা **কলিগেটিভ প্রপার্টিস** হলো যে সব ধর্ম পরস্পর গানিতিকভাবে সম্পর্কযুক্ত এবং এর ফলে কোনো সিস্টেমে একই সঙ্গে বিরাজ করে এবং অবস্থার পরিবর্তনে একই সাথে পরিবর্তিত হয় এবং পদার্থের অণুর সংখ্যার উপর নির্ভর করে তাদের সংখ্যাগত ধর্ম বা সমাবর্তী ধর্ম বলে। অন্যভাবে বলা যায়,দ্রবণের যেসব ধর্ম দ্রবণে উপস্থিত দ্রাব কণার প্রকৃতির উপর নির্ভর না করে কেবলমাত্র দ্রাব কণার সংখ্যার উপর নির্ভর করে তাদের সহগামী বা সংখ্যাগত ধর্ম বলে।

প্রকারভেদ
---------

একটি প্রদত্ত দ্রাবক-দ্রাবক ভর অনুপাতের জন্য, সমস্ত সংখ্যাগত বা সমাবর্তী বৈশিষ্ট্যগুলি যৌগিক ভরকে দ্রবীভূত করতে বিপরীত অনুপাতযুক্ত। সংখ্যাগত বা সমাবর্তী বৈশিষ্ট্যগুলির মধ্যে রয়েছে: 

1. বাষ্পীয় চাপ-এর আপেক্ষিক অবনমন
2. স্ফুটনাঙ্ক উন্নয়ন
3. হিমাঙ্ক-এর অবনমন
4. অভিস্রবণ চাপ

শর্তাবলী
--------

কোনো দ্রবণ নিম্নলিখিত শর্তগুলি রক্ষিত হলে তবেই সংখ্যাগত বা সমাবর্তী ধর্ম-সংক্রান্ত সূত্রাবলী মেনে চলে:

* **১. দ্রাবের প্রকৃতি:** দ্রাব পদার্থ কঠিন,অনুদ্বায়ী,তড়িৎ-অবিশ্লেষ্য এবং অসংযোজিত হলে তবেই দ্রবণটি সংখ্যাগত বা সমাবর্তী ধর্ম মেনে চলবে।
* **২.দ্রবণের প্রকৃতি:** দ্রবণটিকে লঘু হতে হবে।
* **৩.শীতলীকরণ:** এধরনের দ্রাব পদার্থ থেকে উৎপন্ন দ্রবণ-কে শীতল করা হলে দ্রবণের হিমাঙ্কে কেবল দ্রাবক পদার্থটি কঠিনাকারে বেরিয়ে আসবে এবং প্রাপ্ত কঠিন দ্রাবকে দ্রাবের কোনো অংশ দ্রবীভূত থাকবে না।

বাষ্পীয় চাপের আপেক্ষিক অবনমন
-----------------------------

**১.বাষ্পচাপের অবনমন সংক্রান্ত রাউল্টের সূত্র:** কোনো কঠিন,অনুদ্বায়ী,তড়িৎ-অবিশ্লেষ্য,অসংযোজিত দ্রাবের লঘু দ্রবণের বাষ্পচাপের আপেক্ষিক অবনমন দ্রবণে উপস্থিত দ্রাবের মোল ভগ্নাংশের সমান হয়।

* **গাণিতিক রূপ:**নির্দিষ্ট উষ্ণতায় বিশুদ্ধ দ্রাবকের বাষ্পচাপ p এবং দ্রবণের বাষ্পচাপ p' হলে বাষ্পচাপের আপেক্ষিক অবনমনের মান=**(p'-p)/p** এবং দ্রবণে দ্রাবের মোল সংখ্যা n ও দ্রাবকের মোল সংখ্যা n' হলে দ্রবণে দ্রাবের মোল ভগ্নাংশ=**x=n/(n+n')** হয়। অতএব রাউল্ট সূত্র অনুযায়ী,

**(p'-p)/p=x**

তথ্যসূত্র
---------

1. ↑  McQuarrie, Donald, et al. *Colligative properties of Solutions" General Chemistry Mill Valley: Library of Congress, 2011. আইএসবিএন ৯৭৮-১-৮৯১৩৮-৯৬০-৩.*
2. ↑  KL Kapoor *Applications of Thermodynamics* Volume 3
3. ↑
পাবনা জেলার সুজানগর উপজেলার আমিনপুর থানাধীন একটি উচ্চ বিদ্যালয়।

ইতিহাস
------

সাগরকান্দি উচ্চ বিদ্যালয় পাবনা জেলার সুজানগর উপজেলাধীন সাগরকান্দি ইউনিয়নের গোবিন্দপুর গ্রামে অবস্থিত একটি পুরাতন ও অন্যতম উচ্চ বিদ্যালয়।১৯৬৫ সালে তৎকালীন পূর্ব পাকিস্তানের এমএনএ জনাব রিয়াজ উদ্দীন এই বিদ্যালয়টি প্রতিষ্ঠা করেন।বিদ্যালয় প্রতিষ্ঠার লক্ষ্যে প্রথমে তিনি সাগরকান্দি গ্রামে ভূমি নির্ধারণ করেন।কিন্তু সঙ্গত কারণে সেখানে বিদ্যালয় প্রতিষ্ঠা করা সম্ভব হয়নি।পরবর্তীতে গোবিন্দপুর গ্রামে নিজের জমির উপর বিদ্যালয়টি প্রতিষ্ঠা করেন।গোবিন্দপুর গ্রামে স্থানান্তর করলেও বিদ্যালয়ের নাম রাখেন সাগরকান্দি রিয়াজ উদ্দীন উচ্চ বিদ্যালয়।পরবর্তীতে ২০১৫ সালে নাম পরিবর্তন করে সাগরকান্দি উচ্চ বিদ্যালয় নামকরণ করা হয়।

প্রতিষ্ঠাতা
-----------

এই বিদ্যালয়টি ১৯৬৫ সালে ততকালীন উক্ত এলাকার এমপি মরহুম রিয়াজ উদ্দিন প্রতিষ্ঠা করেন।

অবস্থান
-------

সাগরকান্দি উচ্চ বিদ্যালয়টি সাগরকান্দি বাজারের পিছনে পূর্ব পাশে অবস্থিত। সাগরকান্দি বাজার থেকে নেমে ২ মিনিট পায়ে হাটলেই এই স্কুলে যাওয়া যায়।

ভবনসমূহ
-------

এই বিদ্যালয়ে রয়েছে সর্বমোট ৬টি ভবন। যার মধ্যে ১ টি তিনতলা বিশিষ্ট পাকা ভবন,১টি একতলা পাকা ভবন এবং ৪টি টিনশেড বিশিষ্ট আধাপাকা ভবন। সকল ভবনেই শিক্ষাদান করা হয়।
**চুনার** উত্তর প্রদেশের মীর্জাপুর জেলার একটি নগর পালিকা পরিষদ (তহসিল) শহর । এর অবস্থান ২৪°৪৭′ হতে ২৫°১৫′ উত্তর অক্ষাংশ এবং ৮২°৪২′ হতে ৮৩°১২′ পূর্ব দ্রাঘিমার মধ্যবর্তী। এর আয়তন ১৬৪৭.৫ বর্গ কিলোমিটার (৬৩৬ বর্গ মাইল)। চুনার শহর নিয়ে দু'টি শহর ও ৭৪৩ টি গ্রাম এর অন্তর্গত । চুনার শহর ২৫টি ওয়ার্ডে বিভক্ত। ২০১১ সালের জনগণনা অনুযায়ী এর মোট লোকসংখ্যা ৩৭১৮৫ জন, যার মধ্যে ১৯৬৪৭ জন পুরুষ আর ১৭৫৩৮ জন স্ত্রী। অনূর্ধ্ব ৬ বছরের শিশুর সংখ্যা ৪৯২৬ জন যা চুনারের মোট জনসংখ্যার ১৩.২৫% ; প্রতি ১০০০ পুরুষের নিরিখে নারীর সংখ্যা ৮৯৩, যেখানে রাজ্যে ৯১২ জনের তুলনায় খানিকটা পিছিয়ে। সাক্ষরতার হার ৭৬.৪৯% রাজ্যের ৭৬.৬৮% এর তুলনায় কিছুটা এগিয়ে।

ভৌগোলিক অবস্থান
---------------

গঙ্গানদী এই তহসিলের মধ্য দিয়ে পশ্চিম হতে পূর্বে প্রবাহিত। এর দক্ষিণাংশ বিন্ধ্য-মালভূমির মধ্যভাগ পর্যন্ত বিস্তৃত। পশ্চিমে বিন্ধ্যপর্বত গঙ্গানদী অবধি এসেছে। পূর্বাংশে বহুদূর পর্যন্ত সমভূমি। জিরগো পাহাড় দক্ষিণ হতে উত্তরে চুনার শহরের গঙ্গাতীর পর্যন্ত বিস্তৃত। চুনারে বার্ষিক বৃষ্টিপাতের পরিমাণ ৮১৭ মিলিমিটার (৩২.৭ ইঞ্চি)। গ্রীষ্মকালীন গড় তাপমাত্রা ৩২° সেন্টিগ্রেড (৯০° ফারেনহাইট) ।

ঐতিহাসিক চুনার
--------------

ঐতিহাসিক চুনার শহর গঙ্গা নদীর দক্ষিণ তীরে অবস্থিত। এটাই চুনার তহসিলের প্রধান শহর ও কার্যালয়। চুনার রেলপথে কাশী ও এলাহাবাদের সাথে যুক্ত। 

### চুনার দুর্গ

বিখ্যাত চুনার দুর্গকে কেন্দ্র করে এই শহর ও তার পার্শ্ববর্তী অঞ্চলের ইতিহাস গড়ে উঠেছে। কথিত আছে উজ্জয়িনীরাজ বিক্রমাদিত্যের ভাই ভর্তিনাথ দুর্গটি স্থাপন করেন । মুঘল আমলে শেরশাহ দুর্গটি বিবাহের যৌতুক হিসাবে পান। এই দুর্গকে কেন্দ্র করে মুঘল ও পাঠানদের মধ্যে বহুবার যুদ্ধ সংঘটিত হয়েছে। অবস্থানগত কারণে তৎকালীন শাসকদের কাছে দুর্গটির আকর্ষণ ছিল দুর্নিবার। ১৫৭৫ খ্রিষ্টাব্দে আকবর দুর্গটি অধিকার করেন এবং তা অষ্টাদশ শতাব্দীর কিছুকাল পর্যন্ত মুঘলদের অধিকারে থাকে। পরে সেটি অযোধ্যার অধীনে যায়। পরিশেষে ১৭৬৪ খ্রিষ্টাব্দে বক্সারের যুদ্ধের পর চুনার দুর্গটি ইংরেজদের অধীনে আসে।

চুনারের দ্রষ্টব্য বিষয়
-----------------------

১৮০৩ সালে আঁকা চুনারগড়ের ছবি
চুনার শহরের আনুমানিক ৪০% মানুষ বিভিন্ন ব্যবসা ও শিল্পকর্মে নিযুক্ত। শিল্পগুলির মধ্যে প্রস্তরশিল্প ও মৃৎশিল্পই প্রধান। বহু প্রাচীন কাল থেকেই চুনারের এই দুটি শিল্পের প্রসিদ্ধি সর্বজনবিদিত। চুনার দুর্গটি ৩৬০ মিটার দীর্ঘ আর ১২০-১৬০ মিটার বিস্তৃত, দুর্গের বেশির ভাগ অংশই হিন্দুগৃহ আর মন্দিরের বিভিন্ন উপকরণ দ্বারা সজ্জিত। রেল-স্টেশনের কাছে দুর্গাকুণ্ড ও জীর্ণ নালার ধারে কামাক্ষা মন্দির অবস্থিত। নিকটের পর্বতগাত্রে হাতি, সিংহ ও ঘোড়ার বহু মূর্তি খোদিত আছে ; পিছনের দেওয়ালে প্রাপ্ত শিলালিপি গুপ্তযুগের বলেই অনুমান করা হয়। এছাড়াও কিছু দূরে দুর্গাখো নামক গুহাতে প্রতি বছর দুর্গাপূজার নবমীতে একটি মেলা হয়। এখানেও গুপ্তযুগের শিলালিপি পাওয়া গেছে। এছাড়াও চুনারে মীর্জা মুয়াজ্জীনের জুম্মা মসজিদ, গণেশ্বরনাথের মহাদেব মন্দির, শাহ কাশিম ফকিরের দরগাহ, ইফতি খাঁর মসজিদ ও আন্যান্য দ্রষ্টব্য স্থান আছে।

তথ্যসূত্র
---------

1. 1 2  "Chunar City Population Census 2011 - Uttar Pradesh"। *census2011.co.in*।
2. ↑  Uttarpradesh Handicrafts Survey Monograph, Vol. XV, part VII A, no 3, Delhi, 1964.
3. ↑  THE Imperial Gazetteer of India, Vol X, Oxford, 1908 ;
**সাগু পাম** সাগু নামক শ্বেতসার সমৃদ্ধ খাদ্য উৎপাদনকারী কয়েকটি উদ্ভিদের সাধারণ নাম। আরেকাসিয়া গোত্রের "প্রকৃত পাম উদ্ভিদ" এবং পাম উদ্ভিদের মতো দেখতে নগ্নবীজী কয়েকটি সাইকাস থেকে সাগু উৎপাদিত হয়। সাইকাস থেকে তৈরি সাগু খাবার আগে বিষ অপসারণ করতে হয়৷ **সাগু পাম** দ্বারা যেসব উদ্ভিদ নির্দেশিত হতে পারে:

* প্রকৃত সাগু পাম (*Metroxylon sagu*); আরেকাসিয়া গোত্রভুক্ত পাম উদ্ভিদ, যা দক্ষিণ-পূর্ব এশিয়ার স্থানীয় প্রজাতি
* সাইকাস
	+ সাগু সাইকাস (*Cycas revoluta*) : জাপানি সাগু পাম, রাজ সাগু পাম নামেও পরিচিত; জাপানের স্থানীয় উদ্ভিদ এবং বৈশ্বিকভাবে আলঙ্কারিক উদ্ভিদ হিসেবে পাওয়া যায়
	+ রানি সাগু পাম (*Cycas rumphii*); দক্ষিণ-পূর্ব এশিয়ার স্থানীয় প্রজাতি
	+ ভারতীয় রানি সাগু (*Cycas circinalis*); ভারতের স্থানীয় প্রজাতি

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
**ফেস্তা দেল্লা রেপুবব্লিকা** (ইতালীয়: *Festa della Repubblica Italiana*)(আক্ষরিকভাবে প্রজাতন্ত্রের উৎসব অথবা ইংরেজিতে প্রজাতন্ত্র দিবস) প্রতি বছর ২রা জুনে ইতালিতে প্রজাতন্ত্র জন্মের স্মরণে উদ্‌যাপন করা হয়। দ্বিতীয় বিশ্বযুদ্ধ এবং ফ্যাসিবাদ পতনের পর পরেই, ২রা এবং ৩রা জুন, ১৯৪৬ সালে সার্বজনীন ভোটাধিকার দ্বারা গৃহীত প্রাতিষ্ঠানিক গণভোটের মাধ্যমে দেশের সরকারের গঠন রাজতন্ত্র হবে না প্রজাতন্ত্র হবে, তা ইতালিয়াদের একটি নির্বাচনের মাধ্যমে তাদের মতামত প্রকাশ করতে বলা হয়।

৮৫ বছর রাজত্বকালে পরে, রাজতন্ত্র ১,০৭,১৮,৫০২ জন এবং প্রজাতন্ত্র ১,২৭,১৮,৬৪১ জন ভোট পায়, যা ইতালির মোট জনসংখ্যার ৫৪,৩ % পেয়ে প্রজাতন্ত্র জয়ী হয় এবং হাউস অফ সাভোইয়াকে নির্বাসিত করা হয়।

২রা জুন জাতির জন্ম হিসেবে উদ্‌যাপন করা হয়, যা ফরাসিরা ১৪ই জুলাই (বাস্তিল বিক্ষোভ বার্ষিকী) এবং আমেরিকার ৪ঠা জুলাই (১৭৭৬ সাল, যে দিনের স্বাধীনতার ঘোষণা স্বাক্ষরিত হয়েছিল) উদ্‌যাপন করে থাকে।

আরও দেখুন
---------

* ইতালির সরকারি ছুটির দিন

তথ্যসূত্র
---------

1. ↑  "Storia D'Italia Dal '45 Ad Oggi"। ২২ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২ জুন ২০১২।
**কিংগরি** হল একটি তন্তুস্বরী ভারতীয় তন্তু বাদ্যযন্ত্র (তন্তু বেহালা), যেটি রবাব এবং রাবণহত্তের অনুরূপ। এটিতে মাটির একটি অনুরণক বাক্স থাকে, যার মধ্য দিয়ে একটি লাঠি ঢোকানো হয়, যেটি যন্ত্রের গলার কাজ করে।

ইতিহাস
------

সংস্কৃত মহাকাব্য *মহাভারতে* অনেক প্রাচীন ভারতীয় ব্রাহ্মণের গল্পে এবং পাঞ্জাবের লোক সংগীতে কিংগরির উল্লেখ রয়েছে।  অন্ধ্র প্রদেশ এবং মহারাষ্ট্রে চিরাচরিত প্রথায় মৃত্যু অনুষ্ঠান, বিবাহ এবং ধর্মীয় উৎসবগুলিতেও কিংগরি ব্যবহৃত হয়।

গঠনবিন্যাস এবং সুর
------------------

কিংগরি প্রথমে একক তন্তুবাদ্য হিসাবে তৈরি হয়েছিল এবং তারপর থেকে এটি তিন-তন্তু বাদ্য হিসেবে বিকশিত হয়েছে। বাঁশের একটি দীর্ঘ খণ্ড ফিঙ্গারবোর্ডে ঢোকানো হয়, তাতে তিনটি কীলক থাকে। ধনুকের তন্তু তৈরি হয় তিনগাছি ঘোড়ার চুল বা গুঙ্গারু ব্যবহার করে।। আগে প্রাণীর অন্ত্র ব্যবহার করে তন্তু তৈরি হত, তবে আধুনিক ভারতীয় যাযাবরেরা সাধারণত এর পরিবর্তে নিম্ন মানের স্টিলের তন্তু ব্যবহার করে। এতে এই বাদ্যযন্ত্রে আরও স্বরকম্পন সৃষ্টি হয় এবং যন্ত্রটিতে বেহালার অনুরূপ শব্দ আসে।

আধুনিক ব্যবহার
--------------

শ্রীলঙ্কার সুরকার দীনেশ সুবাসিংহে রাবন নদা অ্যালবামে এবং লোকসঙ্গীত পরিবেশনার জন্য কিংগরি ব্যবহার করেছিলেন। ২০০৭ সালে, সুবাসিংহে যন্ত্রটিতে কিছু পরিবর্তন করেছিলেন এবং আবিষ্কার করেছিলেন যে, এটি আবেল এবং নিয়েদারহিটম্যানের *দ্য বেহালা: ইট'স হিস্ট্রি অ্যান্ড কনস্ট্রাকশন* -এ উল্লিখিত রাবণস্ট্রনের আর একটি ঘনিষ্ঠ সংস্করণ। প্রথমবারের জন্য শ্রীলঙ্কায় সান্দারুওয়ান রনতুঙ্গা একটি চার তন্তুর কিংগরি তৈরি করেছেন এবং এটি বিভিন্ন সংগীত রেকর্ডিংয়ে দীনেশ সুবাসিংহে ব্যবহার করেছিলেন।

আরো দেখুন
---------

* ধনুক দ্বারা বাজানো তন্তুবাদ্য
* রাবণহত্ত
* রাবণ

তথ্যসূত্র
---------

1. ↑  "kingri"। Digitalstamp.suppa.jp। সংগ্রহের তারিখ ২০১৩-১২-০৫।
2. ↑  "Soul's Journey"। www.santmat-thetruth.de। ২০১৩-১২-১১ তারিখে মূল থেকে আর্কাইভ করা। সংগ্রহের তারিখ ২০১৩-১২-০৫।
3. ↑  "The Fourfold Heritage (Music of Punjab)"। Sikh-heritage.co.uk। ২০১২-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৩-১২-০৬।
4. ↑  "Kingri in India"। India9.com। ২০০৫-০৬-০৭। সংগ্রহের তারিখ ২০১৩-১২-০৫।
5. ↑  ":: Daily Mirror – Opinion ::"। Archives.dailymirror.lk। ২০০৭-১১-২৫। ২০১৩-০৪-০২ তারিখে মূল থেকে আর্কাইভ করা। সংগ্রহের তারিখ ২০১৩-১২-০৫।
6. ↑  "Creative tunes"। Sundaytimes.lk। ২০০৮-০১-১৩। সংগ্রহের তারিখ ২০১৩-১২-০৫।
7. ↑  This refers to the following book: Abele and Niederheitmann, *The Violin: Its History & Construction, Illustrated & described, From Many Sources*. London: William Reeves, 1900–1930. Translated by John Broadhouse.
এই নিবন্ধটি আন্তর্জাতিক চ্যানেল সম্পর্কে। ভারতীয় চ্যানেলের জন্য সনি বিবিসি আর্থ দেখুন। বিবিসি বিষয়ক আরো নিবন্ধের জন্য বিবিসি (দ্ব্যর্থতা নিরসন) দেখুন।**বিবিসি আর্থ** (ইংরেজি:BBC Earth) হল যুক্তরাজ্যের সম্প্রচার নেটওয়ার্ক বিবিসি মালিকানাধীন টেলিভিশন চ্যানেল। এটি মূলত তথ্যচিত্র সম্প্রচার করে থাকে। এটি বিবিসি স্টুডিও দ্বারা পরিচালিত।

বিবিসি আর্থ পৃথিবীর বিভিন্ন দেশ ও অঞ্চলে ভিন্ন ভিন্ন নাম ও ভিন্ন ভিন্ন ফ্রিকোয়েন্সিতে সম্প্রচারিত হয়। অনেক দেশে এটি বিবিসি নলেজ চ্যানেলকে প্রতিস্থাপন করে। এটি সাবস্ক্রিপসন টেলিভিশন প্লাটফর্মেও সম্প্রচারিত হয়।

ইতিহাস
------

বিবিসি আর্থ ২০১৫ সালের ১ ফেব্রুয়ারী পোল্যান্ডে সম্প্রচার শুরু করে। এরপর বিভিন্ন দেশে বিভিন্ন সময় চ্যানেলটি সম্প্রচার শুরু করে। ২০১৭ সালের ১৩ এপ্রিল চ্যানেলটি লাতিন আমেরিকায় এটির সম্প্রচার বন্ধ করে দেয়। এটি ৬ মার্চ ২০১৭-এ ভারতীয় উপমহাদেশে সনি বিবিসি আর্থ নামের আঞ্চলিক পরিষেবা চালু করে। ২৪ জানুয়ারি ২০১৭ সালে বিবিসি আর্থ কানাডার সম্প্রচার প্রতিষ্ঠান ব্লু এন্ট মিডিয়ার সাথে যৌথ উদ্যোগে "বিবিসি আর্থ কানাডা" নামের একটি কানাডিয়ান সংস্করণ চালু করে।

আরও দেখুন
---------

* বিবিসি
* ডিসকাভারি
* বিবিসি নিউজ
* বিবিসি ওয়ার্ল্ড নিউজ

তথ্যসূত্র
---------

1. ↑  "BBCWW to scrap global iPlayer"। *C21media* (ইংরেজি ভাষায়)। সংগ্রহের তারিখ ২০২৩-০১-১১।
2. ↑  "BBC BRIT and BBC EARTH to make their global channel debut in Poland"। *www.bbc.co.uk* (ইংরেজি ভাষায়)। সংগ্রহের তারিখ ২০২৩-০১-১১।
3. ↑  Expat। "BBC Worldwide closing Latin American pay-TV channels – Astra 2" (ইংরেজি ভাষায়)। সংগ্রহের তারিখ ২০২৩-০১-১১।
4. ↑  "BBC Worldwide and Multi Screen Media Form Joint Venture to Launch 'Sony BBC Earth' in India"। *www.bbc.co.uk* (ইংরেজি ভাষায়)। সংগ্রহের তারিখ ২০২৩-০১-১১।
5. ↑  "BBC Earth channel to debut in Canada"। *thestar.com* (ইংরেজি ভাষায়)। ২০১৬-১২-০৬। সংগ্রহের তারিখ ২০২৩-০১-১১।

বহিঃসংযোগ
---------

www.bbcearth.com
**বাদল রায়** (মৃত্যু: ২২ নভেম্বর ২০২০) একজন বাংলাদেশী পেশাদার ফুটবল খেলোয়াড়, ক্রীড়া সংগঠক ও রাজনীতিবিদ ছিলেন। বাদল তার খেলোয়াড়ি জীবনের পুরো সময় ঢাকা মোহামেডানের হয়ে একজন মধ্যমাঠের খেলোয়াড় হিসেবে খেলেছিলেন।

১৯৭৭–৭৮ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; ঢাকা মোহামেডানের হয়ে ১২ মৌসুম খেলার পর তিনি অবসর গ্রহণ করেছিলেন। ১৯৮১ সালে, বাদল বাংলাদেশের হয়ে আন্তর্জাতিক পর্যায়ে অভিষেক করেছিলেন।

ব্যক্তিগতভাবে, বাদল বেশ কিছু পুরস্কার জয়লাভ করেছিলেন, যার মধ্যে ২০০৯ সালে জাতীয় ক্রীড়া পুরস্কার জয় অন্যতম। দলগতভাবে, বাদল সর্বমোট ৫টি শিরোপা জয়লাভ করেছিলেন, যার সবগুলো ঢাকা মোহামেডানের হয়ে জয়লাভ করেছিলেন।

ক্লাব ফুটবল
-----------

বাদল তারা পুরো খেলোয়াড়ি জীবন মাত্র একটি ক্লাবের হয়ে খেলার মাধ্যমে কাটিয়েছিলেন, যা বাংলাদেশের ইতিহাসের খুবই বিরল। ১৯৭৭ সালে তিনি ঢাকা মোহামেডানে দলে যোগদান করেছিলেন, তবে ১৯৮০ সালে তিনি মূল দলের খেলোয়াড় হিসেবে নিজেকে প্রতিষ্ঠিত করেছিলেন। তিনি এমন সময় ঢাকা মোহামেডানের হয়ে খেলেছিলেন যখন ক্লাবটি বাংলাদেশের ফুটবলের প্রেক্ষাপটে ঢাকা আবাহনীর বিরুদ্ধে আধিপত্যের লড়াইয়ে জড়িত ছিল। ১৯৮১ সালে তাকে এক বছরের জন্য ক্লাবের অধিনায়ক করা হয়েছিল। ঢাকা মোহামেডানের হয়ে তিনি ১৯৭৮, ১৯৮০, ১৯৮২, ১৯৮৬, ১৯৮৭, এবং ১৯৮৮–৮৯ মৌসুমে ঢাকা লীগের শিরোপা জয়লাভ করেছিলেন। ঢাকা মোহামেডানের ১২ মৌসুম যাবত খেলার পর ১৯৮৯ সালে বাদল তার খেলোয়াড়ি জীবনের ইতি টেনেছিলেন।

আন্তর্জাতিক ফুটবল
-----------------

১৯৮১ সালে, বাদল ঢাকায় অনুষ্ঠিত প্রথম রাষ্ট্রপতির গোল্ড কাপে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত প্রতিযোগিতায় তার দল সেমি-ফাইনাল পর্যন্ত পৌঁছেছিল। জাতীয় দলের হয়ে তার স্মরণীয় মুহূর্তটি ১৯৮২ সালে দিল্লি এশিয়াডে মালয়েশিয়ার বিরুদ্ধে বাংলাদেশের ২–১ গোলের ব্যবধানে জয়লাভ করা।

অবসর
----

খেলোয়াড়ি জীবনের ইতি টানার পর ১৯৯১ সালে, বাদল বাংলাদেশের পঞ্চম জাতীয় সংসদ নির্বাচনে আওয়ামী লীগের প্রার্থী হিসেবে নির্বাচনে অংশগ্রহণ করেছিলেন, তবে তিনি উক্ত নির্বাচনে জয়লাভ করতে ব্যর্থ হয়েছিলেন। তিনি ২০০৮ থেকে ২০২০ সাল পর্যন্ত বাংলাদেশ ফুটবল ফেডারেশনের সহ-সভাপতির দায়িত্ব পালন করেছিলেন। এছাড়াও তিনি বাংলাদেশ অলিম্পিক অ্যাসোসিয়েশনের সহ-সভাপতিরও দায়িত্ব পালন করেছিলেন।

ব্যক্তিগত জীবন
--------------

বাদল রায় বাংলাদেশে জন্মগ্রহণ করেছিলেন এবং ২০২০ সালের ২২শে নভেম্বর তারিখে মৃত্যুবরণ করেছেন।

পুরস্কার
--------

ক্রীড়াক্ষেত্রে অবদানের জন্য তিনি ২০০৯ সালে জাতীয় ক্রীড়া পুরস্কার অর্জন করেছেন।

তথ্যসূত্র
---------

1. ↑  "National Sports Awards given"। *The Daily Star* (ইংরেজি ভাষায়)। ২০১০-০৬-১৫। সংগ্রহের তারিখ ২০২১-০১-০৪।
2. 1 2 3 4  "Badal Roy no more"। *The Daily Star* (ইংরেজি ভাষায়)। ২০২০-১১-২২। সংগ্রহের তারিখ ২০২১-০১-০৪।
3. 1 2  "Badal Roy breathes his last"। *Dhaka Tribune*। ২০২০-১১-২২। সংগ্রহের তারিখ ২০২১-০১-০৪।
4. ↑  "President's Gold Cup"। *www.rsssf.com*। সংগ্রহের তারিখ ২০২১-০১-০৪।
**দ্য চায়না পোস্ট** ( 英文中國郵報 ),তাইওয়ানে প্রকাশিত তিনটি ইংরেজি- ভাষার সংবাদপত্রের মধ্যে একটি। অপর দুইটি *তাইপে টাইমস* এবং *তাইওয়ান নিউজ,* যার প্রকাশনা ২০১০ সালে বন্ধ হয়েছিল। ১৯৫২ সালে মিঃ এবং মিসেস ওয়াই, পি হুয়াং পত্রিকাটি প্রতিষ্ঠা করেছিলেন। প্রকাশনা অনুসারে, এর প্রচলন দৈনিক ৪০০,০০০ অনুলিপির বেশি পৌঁছেছিল।  চীন পোস্ট এশিয়া নিউজ নেটওয়ার্কের সদস্য ছিল। এপ্রিল ২০১৭ এ, *চায়না পোস্ট* ঘোষণা করেছে যে, তারা মুদ্রণ সংস্করণ বন্ধ করবে, যদিও ওয়েবসাইট এবং মোবাইল অ্যাপ্লিকেশন সক্রিয় থাকবে। অক্টোবর ২০১৭ সালে, চায়না পোস্ট ওয়েবসাইটটি বন্ধ করে দেয় এবং নাওনিউজ ওয়েবসাইটের সাথে একীভূত হয়। এটি এখনও মাঝে মধ্যে চীনা ভাষার নিবন্ধগুলিকে ইংরেজিতে অনুবাদ করে

*দ্য সানডে পোস্ট*
-----------------

*দ্য সানডে পোস্ট* ছিল *চায়না পোস্টের* রবিবারের সংস্করণ, যেখানে কমিকস এবং দু' পৃষ্ঠার দ্বিভাষিক পরিপূরক সহ শিক্ষার্থীদের জন্য উন্নত ইএসএল ছিল। *সানডে পোস্ট* তাইওয়ানের একমাত্র দ্বিভাষিক সাপ্তাহিক প্রকাশনা ছিল যা সপ্তাহের বিশ্লেষণী সংবাদ পরিবেশন করত।

তথ্যসূত্র
---------

1. ↑  "The China Post:About The China Post"। ৩০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।

বহিঃসংযোগ
---------

* *দ্য চায়না পোস্ট*  ওয়েব্যাক মেশিনে আর্কাইভকৃত ২৫ সেপ্টেম্বর ২০২০ তারিখে
* এশিয়া নিউজ নেটওয়ার্ক
**আবুল খায়ের** ছিলেন ব্রিটিশ বার্মার পুলিশ অফিসার যিনি পরে বার্মার ইউনিয়নের পার্লামেন্টে নির্বাচিত হয়েছিলেন।

প্রাথমিক জীবন
-------------

খায়েরের জন্ম বার্মার আরাকান বিভাগের (বর্তমানে রাখাইন রাজ্য, মিয়ানমার ) আকায়ব জেলার মংডু শহরে। তিনি ইম্পেরিয়াল পুলিশ ফোর্স (একবার ইন্ডিয়ান ইম্পেরিয়াল পুলিশের অংশ), বুথিডং এ দায়িত্ব পাল করেন।

রাজনৈতিক পেশা
-------------

খায়ের ১৯৫৫ সালে মংডুর জনপদ কাউন্সিলের সভাপতি নির্বাচিত হন। বার্মার প্রতিষ্ঠাতা রাজনৈতিক দল অ্যান্টি-ফ্যাসিস্ট পিপলস ফ্রিডম লীগ তাকে মনোনীত করেছিলেন। ১৯৫6 সালের বার্মিজ সাধারণ নির্বাচনের সময় তিনি মংডু দক্ষিণ থেকে ইউনিয়ন সংসদে নির্বাচিত হন।  তিনি রোহিঙ্গা প্রার্থীদের মধ্যে সর্বাধিক ভোট ভাগ পেয়েছেন। খায়ের আরাকান বিভাগ জুড়ে স্কুল ও পরীক্ষা কেন্দ্র স্থাপনে কাজ করেছিলেন।

খায়র আরাকানের রাজ্য সম্পর্কে আলোচনায় জড়িত ছিলেন।

আরো দেখুন
---------

* রোহিঙ্গা মানুষ

তথ্যসূত্র
---------

1. ↑  "Archived copy" (পিডিএফ)। ২০১২-১০-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-০৯-০৫।
2. ↑  "The Remarks of Mr Abul Bashor and Mr. Abul Khair on Arakan's Statehood"। ৪ সেপ্টেম্বর ২০১৬। ৭ সেপ্টেম্বর ২০১৭ তারিখে মূল থেকে আর্কাইভ করা।
এই নিবন্ধটি বাংলাদেশী সমাজকর্মী সম্পর্কে। বাংলাদেশী রাজনীতিবিদ ও মন্ত্রীর জন্য বেগম বদরুন্নেসা আহমদ (রাজনীতিবিদ) দেখুন।

**বেগম বদরুন্নেসা আহমদ** (জন্ম: ১৯০৩ - মৃত্যু: ২০ এপ্রিল ১৯৮০) হলেন বাংলাদেশের একজন প্রখ্যাত শিক্ষাবিদ ও সমাজকর্মী।

জন্ম ও শিক্ষা
-------------

বদরুন্নেসা ১৯০৩ সালে তৎকালীন ব্রিটিশ ভারতে মানিকগঞ্জ জেলার সিংগাইরের পারিল নওহাদ্দা গ্রামে পারিল জমিদার পরিবারে জন্মগ্রহণ করেন। কলকাতার বিশিষ্ট্য ব্যবসায়ী মোসলেহউদ্দীন আহমদের সাথে তার বিয়ে হয়। বিয়ের পর তিনি কলকাতায় বসবাস করেন এবং সেখানে নারী শিক্ষার উন্নয়নে কাজ শুরু করেন।

কর্মজীবন
--------

১৯৩০ সালে বেগম বদরুন্নেসা আহমদ কলকাতার আবদুল্লাহ সোহরাওয়ার্দী বালিকা বিদ্যালয়ের ম্যানেজিং কমিটিতে যোগদান করেন। ১৯৪৬ সালের প্রত্যক্ষ কর্ম দিবসে কলকাতার মির্জাপুর রাস্তায় সাম্প্রদায়িক দাঙ্গা প্রতিরোধে সাহসিকতার সাথে কাজ করেছিলেন। ভারত বিভক্ত হয়ে পাকিস্তান ও ভারত রাষ্ট্রের জন্ম হলে তিনি ১৯৫১ সালে ঢাকায় চলে আসেন এবং গেন্ডারিয়ায় বসবাস শুরু করেন। তিনি গেন্ডারিয়া প্রাথমিক বিদ্যালয় প্রতিষ্ঠা করেন এবং তিনি বুলবুল ললিতকলা একাডেমির প্রতিষ্ঠাতা সদস্য ছিলেন। বেগম বদরুন্নেসা নিখিল পাকিস্তান মহিলা সমিতি, পাকিস্তান শিশু কিশোর কাউন্সিল, পাকিস্তান সমাজকল্যাণ সংস্থা, মানিকগঞ্জ সমিতির সদস্য ছিলেন। ১৯৬০ সালে তিনি মুসলিম বালিকা বিদ্যালয়ে শিক্ষকতা শুরু করেন।

মৃত্যু
------

১৯৮০ সালের ২০ এপ্রিল বদরুন্নেসা আহমদ মারা যান এবং তাকে আজিমপুর কবরস্থানে দাফন করা হয়। সমাজকল্যাণ মূলক কাজের জন্য তাকে তমঘা-ই-পাকিস্তান খেতাবে ভূষিত করা হয়েছিল, যা তিনি ১৯৬৯ সালের গণ-অভ্যুত্থানের সময় বর্জন করেছিলেন। তার ভাতিজি আশরাফি খানম বাংলায় প্রথম মহিলা মুসলিম সংগীতশিল্পী।

তথ্যসূত্র
---------

1. ↑  *Bangladesh* (ইংরেজি ভাষায়)। Embassy of Bangladesh.। ১৯৭৪। পৃষ্ঠা 3। সংগ্রহের তারিখ ১ নভেম্বর ২০১৭।
2. 1 2 3 4  মুয়ায্‌যম হুসায়ন খান (২০১২)। "আহমদ, বেগম বদরুন্নেসা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ব্লাচ গোলকটি একটি কোয়েট, কোয়ান্টাম কম্পিউটারের মৌলিক বিল্ডিং ব্লকের প্রতিনিধিত্ব করে।
**কোয়ান্টাম পরিগণনা** কম্পিউটার বিজ্ঞানের একটি অত্যন্ত নবীন শাখা। তাত্ত্বিক কম্পিউটার বিজ্ঞানের চর্চায় এতদিন কেবল চিরায়ত পদার্থবিজ্ঞানের প্রভাব বিবেচনা করা হতো। কিন্তু মুরের সূত্র বিজ্ঞানীদের নতুন করে ভাবতে বাধ্য করেছে। মুরের সূত্র অনুসারে, কম্পিউটার চিপের আকার প্রতি ১৮ মাসে অর্ধেকে নেমে আসছে। এভাবে চলতে থাকলে কম্পিউটার চিপের ক্রমাগত ক্ষুদ্র হতে থাকা বিভিন্ন যন্ত্রাংশসমূহ একপর্যায়ে চিরায়ত পদার্থবিজ্ঞানের পরিবর্তে কোয়ান্টাম বলবিজ্ঞানের নিয়মসমূহের অধীনে আচরণ করা শুরু করবে। হার্ডওয়্যারের এই মৌলিক পরিবর্তন অনেক ক্ষেত্রে তাত্ত্বিক কম্পিউটার বিজ্ঞানের সীমানাও নতুন করে নির্ধারণ করেছে।

অনেকে মনে করেন, বিজ্ঞানী রিচার্ড ফাইনম্যানের বিখ্যাত বক্তৃতা *দেয়ার্জ প্লেনটি অভ রুম অ্যাট দ্য বটম: অ্যান ইনভিটেশন টু এন্টার আ নিউ ওয়ার্ল্ড অভ ফিজিক্স* (*There's Plenty of Room at the Bottom: An Invitation to Enter a New Field of Physics*, "নিচে অনেক জায়গা আছে: পদার্থবিজ্ঞানের এক নতুন ক্ষেত্রে প্রবেশের নিমন্ত্রণ") গবেষক মহলে প্রথমবারের মত অতিক্ষুদ্র সংগঠন নিয়ে চিন্তা-ভাবনায় অনুপ্রেরণার সৃষ্টি করে। ১৯৫৯ সালের ২৯শে ডিসেম্বর, ক্যালিফোর্নিয়া ইন্সটিটিউট অফ টেকনলজি-তে অনুষ্ঠিত আমেরিকান ফিজিক্যাল সোসাইটির বার্ষিক সভায় দেয়া এ বক্তৃতায় ফাইনম্যান আণবিক মাপনীতে প্রকৌশলের সম্ভাবনা নিয়ে কথা বলেন। ফাইনম্যান বক্তৃতাটিতে আণবিক অথবা অতিপারমাণবিক মাপনীতে প্রকৌশলের ক্ষেত্রে কোয়ান্টাম বলবিজ্ঞানজনিত প্রপঞ্চ বিবেচনায় আনার উপর জোর দেন।

পরিভাষা
-------

* Quantum computation - কোয়ান্টাম পরিগণনা
* Classical mechanics - চিরায়ত বলবিজ্ঞান
* Quantum mechanics - কোয়ান্টাম বলবিজ্ঞান
* Moore's law - মুরের বিধি
* Structure - সংগঠন
* Molecular - আণবিক
* Subatomic - অতিপারমাণবিক
* Scale - মাপনী
* Phenomenon - প্রপঞ্চ

তথ্যসূত্র
---------
**সৈয়দ এ কে এম এমদাদুল বারী** (২৩ নভেম্বর ১৯৩৫ - ৭ সেপ্টেম্বর ২০২০) হলেন বাংলাদেশের স্বাধীনতা যুদ্ধের একজন সংগঠক, পাকিস্তান গণপরিষদের সাবেক সদস্য, ব্রাহ্মণবাড়িয়া জেলা পরিষদের সাবেক প্রশাসক। বাংলাদেশের স্বাধীনতা যুদ্ধ চলাকালে তিনি ২নং সেক্টর থে‌কে মু‌ক্তি‌যুদ্ধে অংশগ্রহণ ক‌রেন এবং বিজলা ক্যাম্পের সভাপতির দায়িত্ব পালন করেন।

জন্ম ও পারিবারিক পরিচিতি
------------------------

এমদাদুল বারী ১৯৩৫ সালের ২৩ নভেম্বর ততকালীন ব্রিটিশ ভারতের কুমিল্লা জেলার আখাউড়া মহুকুমার ধরখার ইউনিয়নের রাণীখার গ্রামে জন্মগ্রহণ করেন। তিনি দুই পুত্র ও তিন কন্যা সন্তানের জনক ছিলেন।

শিক্ষাজীবন
----------

রানীখার প্রাথ‌মিক বিদ্যালয়ে তার শিক্ষাজীবন শুরু হয়। তালশহর এআই স্কুল থে‌কে প্রথম বিভাগে মেট্রিকুলেশন ও কি‌শোরগঞ্জের ভৈরবের হাজী আসমত ক‌লেজ থে‌কে ইন্টারমিডিয়েট পাশ করে তিনি ঢাকা স‌লিমুল্লাহ এক‌া‌ডেমী থে‌কে রাষ্ট্র‌বিজ্ঞা‌নে অর্নাস ক‌রেন। এরপর কুমিল্লা ল' কলেজ থেকে তিনি আইন শাস্ত্রে ডিগ্রি নেন।

কর্ম জীবন
---------

১৯৬৫ সা‌লে কু‌মিল্লা‌তে আইনজীবী পেশায় নিযুক্ত হন এবং ১৯৬৬ সা‌লে ব্রাহ্মণবা‌ড়িয়া আদালতে আইন পেশা শুরু করেন। রাজনৈতিক বিভিন্ন কাজের পাশাপাশি তিনি জীবনের শেষ সময় পর্যন্ত এতেই যুক্ত ছিলেন।

তিনি ২০১১ সালে ব্রাহ্মণবাড়িয়া জেলা প‌রিষদ প্রশাসক নিযুক্ত হন ।

রাজনৈতিক জীবন
-------------

মাত্র ৩৫ বছর বয়সে ১৯৭০ সালের পাকিস্তানের সাধারণ নির্বাচনে তিনি পাকিস্তান গণপরিষদের সদস্য নির্বাচিত হন।

স্বাধীনতা যুদ্ধে অবদান
----------------------

১৯৭১ সালে বাংলাদেশের মহান স্বাধীনতা যুদ্ধে তিনি সরাসরি অংশগ্রহণ করেন। তিনি ছিলেন মহান মুক্তিযুদ্ধের দক্ষিণ-পূর্ব রণাঙ্গনের প্রচার দপ্তরের সভাপতি।

মৃত্যু
------

২০২০ সালের ৭ সেপ্টেম্বর সন্ধ্যা ৬টা ৫০ মিনিটে তিনি ঢাকার সম্মিলিত সামরিক হাসপাতালে মৃত্যুবরণ করেন।

তথ্যসূত্র
---------

1. 1 2  "মুক্তিযোদ্ধা এমদাদুল বারী আর নেই, আইনমন্ত্রীর শোক"। *দৈনিক কালেরকন্ঠ*। ৭ সেপ্টেম্বর ২০২০।
2. ↑  "গণপরিষদের সাবেক সদস্য সৈয়দ এমদাদুল বারী আর নেই"। *জাগো নিউজ ২৪ ডটকম*। ৭ সেপ্টেম্বর ২০২০।
3. 1 2 3  "সাবেক গণপরিষদ সদস্য এমদাদুল বারী মারা গেছেন"। *দি ডেইলি স্টার*। ৮ সেপ্টেম্বর ২০২০।
4. 1 2 3  "না ফেরার দেশে সাবেক গণপরিষদ সদস্য সৈয়দ এমদাদুল বারী"। *দৈনিক সারোদ*। ৭ সেপ্টেম্বর ২০২০।

বহিঃসংযোগ
---------
**ফজল আহমেদ** (জন্ম ১৯৪৪) রোহিঙ্গা আইনজীবী এবং মিয়ানমারের সাবেক রাজনীতিবিদ। তিনি ন্যাশনাল ডেমোক্রেটিক পার্টি ফর হিউম্যান রাইটসের (এনডিপিএইচআর) নেতা ছিলেন। ১৯৯০ সালের বার্মিজ সাধারণ নির্বাচনের সময় তিনি মিয়ানমারের সংসদ সদস্য নির্বাচিত হয়েছিলেন।

জীবনের প্রথমার্ধ
----------------

আহমেদ ১৯৪৪ সালে ব্রিটিশ বার্মার আরাকান বিভাগের মংডুর বসুবা গ্রামে জন্মগ্রহণ করেছিলেন। তার বাবা ছিলেন মোহাম্মদ কালু। তিনি মংডুর স্টেট হাই স্কুলে পড়াশোনা করেছেন। উচ্চ বিদ্যালয়ের পড়াশোনা শেষ করার পরে, ১৯৬০ সালে তিনি মুনড্ডায় জেলা প্রশাসকের কার্যালয়ে একজন কেরানী হিসাবে যোগদান করেন এবং তিনি আরাকান রাজ্যের মংডু, বুথিডাং, কিউক তাউ, কউকপিউ, টাউংআপ এবং সিত্তেয়ের বিভিন্ন অফিসে দায়িত্ব পালন করেছিলেন। পরে তিনি হায়ার গ্রেড প্লেডার (এইচজিপি) পরীক্ষায় উত্তীর্ণ হন এবং তিনি প্রাইভেট আইনজীবী হিসাবে কাজ শুরু করেন। তিনি মংডু জেলা প্রশাসকের কার্যালয়েও কাজ করেছেন।

রাজনৈতিক ক্যারিয়ার
-------------------

আহমেদ এনডিপিএইচর কেন্দ্রীয় কার্যনির্বাহী কমিটির সদস্য ছিলেন। আহমেদ ১৯৯০ সালের সাধারণ নির্বাচন মংডু-২ আসন থেকে প্রতিদ্বন্দ্বিতা করেছিলেন। তিনি ৫৮,২৩০ ভোটের মধ্যে ২৪, ৮৪৪ ভোটের ম্যান্ডেট নিয়ে নির্বাচনে জিতেছিলেন। তিনি বার্মিজ পার্লামেন্টে চারজন এনডিপিএইচ সংসদ সদস্যের মধ্যে অন্যতম ছিলেন।

আটক
---

১৯৯২ সালে বর্মি সামরিক জান্তা এনডিপিএইচআর নিষিদ্ধ করে। তখন আহমদকে গ্রেপ্তার করে নির্যাতন করা হয়।

আরো দেখুন
---------

* রোহিঙ্গা জনগোষ্ঠী

তথ্যসূত্র
---------

1. ↑  News, Kaladan। "Rohingyas reject the NVC process in Maungdaw - Kaladan Press Network"। *www.kaladanpress.org*। ৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২০।
2. ↑
3. 1 2  "1990 Multi-Party Democracy General Elections and The Rohingyas' Enfranchisement - The Stateless Rohingya"। ২৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২০।
4. ↑  *Impact International*। News & Media। ১৯৯১। পৃষ্ঠা 9।
**সৌদামিনী দেবী** (১৮৪৭-১৯২০) ছিলেন একজন ভারতীয় বাঙালী লেখিকা, সঙ্গীত রচয়িতা ও অনুবাদিকা। তিনি জন্মসূত্রে সৌদামিনী ঠাকুর এবং বৈবাহিকসূত্রে সৌদামিনী গঙ্গোপাধ্যায় নামেও পরিচিত।

সংক্ষিপ্ত জীবনী
---------------

সৌদামিনী দেবী (জন্ম: ১৮৪৭ খ্রীস্টাব্দ) ছিলেন মহর্ষি দেবেন্দ্রনাথ ঠাকুর ও সারদা দেবীর জ্যেষ্ঠ কন্যা। তিনি ছিলেন বেথুন স্কুলের প্রথম যুগের ছাত্রী। ঠাকুর পরিবারের অন্যান্য মহিলা সদস্যেরা তাঁকে অনুসরণ করলেও, স্বর্ণকুমারী দেবী প্রধানত বাড়িতেই লেখাপড়া শিখেছিলেন।

সৌদামিনী দেবীর বিয়ে হয়েছিল নদীয়া জেলার দিগনগর গ্রামের , যাদবচন্দ্র গঙ্গোপাধ্যায়ের পুত্র , সারদাপ্রসাদ গঙ্গোপাধ্যায়ের সঙ্গে। ১৮৮৩ সালের ৯ ডিসেম্বর রবীন্দ্রনাথ ঠাকুর ও মৃণালিনী দেবীর বিয়ের দিন তার স্বামী সারদাপ্রসাদের শিলাইদহে মৃত্যু ঘটে। এরপর তিনি পুত্র (সত্যপ্রসাদ) ও কন্যাদের (ইরাবতী ও ইন্দুুমতী) নিয়ে ঠাকুরবাড়িতেই কাটান। অবশ্য ১৮৭৫ খ্রিষ্টাব্দে দেবেন্দ্রনাথের পত্নী সারদাদেবীর মৃত্যুর পর, বৃহৎ ঠাকুর পরিবারের তিনিই গৃহকর্তীর দায়িত্ব পালন করেছেন। ১৯২০ খ্রিষ্টাব্দে তিনি মৃত্যবরণ করেন।

রচনাবলী
-------

সৌদামিনী দেবী কর্তৃক রচিত গ্রন্থগুলি হল: "অদ্ভুত রামায়ণ" এবং "পিতৃস্মৃতি"।

তিনি পিতা দেবেন্দ্রনাথ ঠাকুরকে নিয়ে রচনা করেন *পিতৃস্মৃতি*। ঠাকুরবাড়ির সাঙ্গীতিক পরিবেশে তিনিও সঙ্গীতানুরাগিণী হয়ে উঠছিলেন। তাঁর রচিত গানের নমুনা খুব বেশি পাওয়া যায় না। ঠাকুরবাড়িতে তাঁর রচিত একটি ব্রহ্মসঙ্গীত বেশ জনপ্রিয়তা পেয়েছিল। এই গানটি হলো− প্রভু পূজিব তোমারে।

তথ্যসূত্র
---------

1. 1 2 3  *সংসদ বাঙালি চরিতাভিধান*, *রবিজীবনী* (১-৯ খণ্ড)। প্রশান্তকুমার পাল
2. 1 2  "রবীন্দ্রনাথের গান ঠাকুরবাড়ির আঙিনায়"। *www.aajkaal.in/*। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৫-১৯।
3. ↑  দেবী চৌধুরানী, ইন্দিরা, *স্মৃতিসম্পুত*, রবীন্দ্রভবন, ভারতী।
4. 1 2  "কবিগুরুর বিয়ের গল্প"। *www.risingbd.com*। সংগ্রহের তারিখ ২০২১-০৫-১৯।
5. ↑  "Mrinalini Devi (Raichoudhuri), 1872-1902; Rabindranath's wife"। *দ্য স্কটিশ সেন্টার অফ টেগোর স্টাডিজ* (ইংরেজি ভাষায়)। ২০১৯-০২-০৫। সংগ্রহের তারিখ ২০২১-০৫-১৯।

বহিঃসংযোগ
---------


উইকিসংকলনে এই লেখকের লেখা মূল বই রয়েছে:  
***সৌদামিনী দেবী***